
Isulong ang pakikibakang masa at armadong 
pakikibaka para sagkaan ang pasistang 
pandarahas ng rehimeng Arroyo 


pos walang pakundangang patayin ng mga alipures ng 
rehimen sa kongreso ang proseso ng impeachment. Tuluyan 
nang pinatay ng rehimen ang anumang pag-asang may 
makakamit pang katarungan sa mga prosesong parlamen- 
taryo. 

Pinakitid lamang ng mga maniobra ni Arroyo ang lara- 
ngan ng labanan. Itinuro ng pinakahuling pangyayari sa kon- 
greso na walang maasahang pagbabago o hustisya mula sa 
bulok na kalakaran dito at marapat lamang na sumandig ang 

mamamayan sa sariling lakas. Itinuturo rin nito na marapat 
nang dalhin sa lansangan ang laban para doon na hatulan at 
tuluyang patalsikin si Arroyo. 

Pinangangambahan ngayon ng rehimen ang malilikhang da- 
luyong ng mamamayang nagngangalit laban sa pagmamatigas at 
mga garapalang maniobra ng rehimen upang makapanatili sa po- 
der. Kaya nakaumang na rin ang paggamit nito ng kamay na ba- 
kal upang supilin ang mga pwersang anti-Arroyo. 

Noon pa mang Hulyo ay isiniwalat na ng sam- 

pung nagbitiw na myembro ng ga- 
p CA binete ni Arroyo na napag-uusapan 
DUNG, Ny na sa gabinete ang paggamit ng 

YA dahas laban sa mga kalaban ni 
Arroyo. Mula nang magbitiw 
ang sampu, dominado na ng 
ll mga militarista at berdugong 
IM tulad nina Executive Secretary 
Eduardo Ermita at National 
Security Adviser Norberto Gon- 

zales ang gabinete ni Arroyo. Kaya 
ibayong tumingkad ang pagtutulak 
nito ng mapanupil na mga hakba- 
ngin. 

Mula rin noong Hulyo ay pinag- 
ibayo nang muli ng rehimen ang 
pagtutulak sa Anti-Terrorism Bill. 
Bago ito ay pailalim nang inapru- 
bahan ni Arroyo ang National ID 
System na nagpapadali sa pagma- 
manman at pagkontrol sa kilos ng 
mamamayan. 

Ang pagtahak ng rehimen sa 
pasistang landas ay lalo pang 
luminaw noong Agosto sa paggigiit 
ni Norberto Gonzales na isang usa- 
ping panseguridad ang walang tigil 
na pagtaas ng presyo ng langis. 
Aniya, pwede itong gamitin ng 
mga kalaban ng rehimen para mag- 
hasik ng destabilisasyon. Inatasan 
na ni Arroyo si Gonzales na pag- 
handaan ang mga posibilidad, mula 
sa pinakamagaan hanggang sa 
pinakamabigat na banta sa kan- 
yang paghahari. Kasabay nito, ta- 
hasan namang sinabi ni Ermita na 
kapag umigting na ang banta laban 
sa rehimeng Arroyo ay hindi ito 
mag-aatubili na suspindihin ang 
writ of habeas corpus, magdeklara 
ng state of national emergency o 
magpataw ng batas militar para 

durugin ang mga pwersang nagna- 
nais magpatalsik kay Arroyo. 

Para bigyang-matwid ang pag- 
supil sa mga pwersang anti-Arroyo, 
tusong nagpakana sina Gonzales ng 
mga pambobomba sa Mindanao at 
ibinintang ang mga ito sa Abu Say- 
yaf. Patuloy ngayon silang nanana- 
kot hinggil sa presensya umano ng 
mga terorista na nagpaplano rin 
daw magsagawa ng mga pambo- 
bomba sa Kamaynilaan. Isinasang- 
kalan nila ito para magdeklara ng 
alerto sa mga sentro ng protesta at 
paulit-ulit na itulak ang mga anti- 
teroristang panukalang batas sa 
kongreso. Unti-unting binubuo ng 
rehimen ang senaryo para sa mala- 
wakang paghahasik ng pasistang 
dahas at tuluyang pagpuksa sa mga 
kaaway nito. 

Sa paggamit nito ng kamay na 
bakal, lalo lamang ipinakikita ng re- 
himen ang desperasyon nitong ma- 
natili sa poder. Taliwas sa inaakala 
nito, hinding-hindi makatitikim ng 
katahimikan at istabilidad ang rehi- 
men sa pamamagitan ng panunupil. 
Lalo lamang nitong paglilinawin 
ang isipan ng mamamayan hinggil 
sa bulok, pasista at anti-mamama- 
yang katangian ng rehimen. Ibayo 
lamang nitong pag-aalabin ang 


Nilalaman 


Editoryal 1 
Mas malalawak na protesta 3 
Matatagumpay na opensiba ng BHB 5 
Bantay Laya 6 
Paglipat ni Palparan sa CL, 
sinalubong ng mga protesta 8 
Anti-mining na pastor, pinaslang 8 
Rene Jarque, pinarangalan ng NDFP 9 
Sa ibayong dagat 

Kapinsalaang dulot ng Katrina, 
kriminal na pananagutan ni Bush 10 
Cuba: Modelo ng paghahanda 

laban sa bagyo 11 
Mga bwitreng kumpanya ng langis 12 
Balita 13 


nagpupuyos nang damdamin ng 
mamamayan at lalong pagtitibayin 
ang kanilang paninindigang ibagsak 
na ang rehimen. Lalong magiging 
ligalig ang mga armadong pwersa 
ng estado at dadami ang mga 
pamamahayag at pagkilos ng mga 
demoralisado at 5  disgustadong 
sundalo at pulis laban kay Arroyo. 
Ang mga panggitnang pwersang 
umasa hanggang sa huling hininga 
ng proseso ng impeachment na 
makakamtan nila ang katarungan sa 
pamamagitan nito ay maramihang 
hahanay sa mamamayang nagdadala 
na ng laban sa lansangan. 

Dapat puspusang labanan ang 
anumang pagtatangkang yurakan 
ang mga karapatang sibil, sagkaan 
ang malayang paglalahad ng dam- 
damin ng mamamayan at paggigiit 
nila ng karapatang patalsikin ang 
anumang bulok, papet at pasis- 
tang rehimen. Kailangan ding iwa- 
san ang posibleng mga patibong 
ng rehimeng Arroyo sa mga ligal at 
demokratikong pwersa na magbibi- 
gay ng dahilan para sa marahas na 
panunupil ng estado sa mga pagki- 
los ng mamamayan. Lagi't lagi, 
dapat ibayong mag-ingat ang mga 
lider masa at iba pang prominen- 
teng personaheng anti-Arroyo sa 
posibleng paggamit ng rehimen ng 
maruruming taktika laban sa kani- 
la, kabilang na ang asasinasyon. 

Sa kabila ng paggamit ng rehi- 
men ng kamay na bakal, hindi kai- 
lanman mananaig ang anumang 
maruming anti-mamamayang hak- 
bangin sa harap ng pinag-isang 
pwersa ng mamamayang matatag 
at militanteng naggigiit ng kani- 
lang karapatan. 

Napakainam din ang sitwasyon 
para sa paglulunsad ng hukbong 
bayan ng mga taktikal na opensi- 
ba upang parusahan at lalo pang 
pahinain ang rehimeng yumuyurak 
sa mga demokratikong karapatan 
ng mamamayan at upang puspu- 
sang maisulong ang digmang ba- 
yan. [AB] 

Nakaambang sumiklab ang mas malalawak 
na protestang anti-Arroyo 


a halos isang buwang pagtu- 
Si sa masasalimuot na prose- 

so at kaguluhan sa kongreso, 
saksi ang mamamayang Pilipino sa 
bulok at garapalang mga maniobra 
at panunuhol upang tuluyang pata- 
yin ang prosesong impeachment 
laban kay Gloria Arroyo. Ibayo ni- 
tong ginalit ang mamamayang sa- 
wang-sawa na sa patuloy na pa- 
ngungunyapit ni Arroyo sa poder sa 
pamamagitan ng pagpapakana ng 
maruruming taktika, pagtatakip sa 
katotohanan at panunupil sa mga 
demokratikong karapatan ng ma- 
mamayan. Natatransporma ngayon 
ang galit na ito sa isang maka- 
pangyarihang daluyong ng kilu- 
sang masa na nakaambang sumam- 
bulat bilang malakihang mga pro- 
testa sa lansangan at pag-aalsang 
bayan sa ilalim ng isang malawak 
na nagkakaisang prenteng anti- 
Arroyo. 

Kasong impeachment, pinatay 
ng maka-Arroyong Kongreso. Pi- 
natay ng Justice Committee ng 
kongreso noong Agosto 31 ang rek- 
lamong impeachment laban kay 
Gloria Arroyo. Tuluyan na itong ini- 
libing nang pagtibayin ng plenaryo 
ng Kongreso nitong Setyembre 6 
ang ulat ng komite matapos ang 
halos 24 oras na deliberasyon. 

Minadali ng Malakanyang na 
patayin ang reklamong impeach- 
ment noong Setyembre 6 upang 
iwasan ang malaking kahihiyang 
idudulot nito kay Arroyo sa pagha- 
rap niya bilang tagapangulo ng 
United Nations Security Council sa 
Setyembre 12. 

Gamit ang mga ligal at teknikal 
na maniobra at palusot, isa-isang 
ibinasura ng mga kongresistang 
maka-Arroyo ang lahat ng rekla- 
mong isinampa laban kay Arroyo 
kaugnay ng kanyang pandaraya sa 
eleksyon, korapsyon 
at mga paglabag sa 
karapatang-tao. 

Ilang araw bago 
ito, nalantad na sa 
simula pa lamang, 
tuwiran nang pina- 
kialaman at minani- 
obra ni Arroyo ang 
prosesong impeach- 
ment upang tiyaking 
hindi siya sasabit 
dito. Ibinunyag ni 
Corazon "Dinky" So- 
liman, dating kali- 
him ng DSWD, na 
may papel ang Mala- 
kanyang sa pagsa- 
sampa ng isang pa- 
nansala at sadyang 
pinahinang reklamo 
laban kay Arroyo sa 
pamamagitan ng 
maka-Marcos na 


abogadong si Oliver Lozano. Si 
Arroyo mismo, ayon kay Soliman, 
ang nag-utos sa kanyang tauhan na 
si Presidential Legislative Liaison 
Officer Gabriel Claudio, na ipaen- 
dorso na sa maka-Arroyong kongre- 
sistang si Rodante Marcoleta ang 
reklamo ni Lozano. 

Ang buong maruming taktika ni 
Arroyo ay luminaw nitong mga 
nagdaang araw. Kahit katawa-tawa, 
walang laman at hindi pasado sa 
mga susing ligal at teknikal na re- 
kisito ang reklamo ni Lozano, ito 
pa rin ang tanging kinilala ng Jus- 
tice Committee, sa palusot na na- 
una itong naisampa nang ilang 
minuto bago ang iba pang reklamo. 
Layunin ng maniobrang ito na 
kaagad ibasura ang mas substanti- 
bo at mas matibay na reklamong 
inamyendahan mula sa mahinang 
orihinal na reklamo ni Lozano. Ang 
inamyendahang reklamo ay kum- 
pleto sa rekisitos at inendorso ng 
halos 50 kongresistang kinabibila- 
ngan ng mga nasa oposisyon, mga 
kinatawan ng mga progresibong or- 
ganisasyong party list at iba pang 
naniniwalang may malalaking kri- 
men si Arroyo sa bayan. 

At matapos kilalanin ang rekla- 
mo ni Lozano, dali-daling ibinasura 
ang mas matibay at tunay na 
reklamo at ganap na winakasan ang 
parlamentaryong proseso ng pag- 
aalis kay Arroyo sa Malakanyang. 

Bago ito, pursigidong naghabol 
ang mga nagsusulong ng impeach- 
ment ng 79 na boto para iendorso 
ang komprehensibong kaso laban 
kay Arroyo upang awtomatiko na 
itong madala sa Senado. 

Para mapigilan ito, ginamit ni 
Arroyo ang panunuhol, pakikipag- 
areglo at iba pang maruruming 
taktika upang makuha ang boto ng 
mga kongresista, paurungin ang 

mga nakapirma na o makumbinsi 
man lamang silang di bumoto o hu- 
wag dumalo sa botohan. Ayon sa 
ilang kongresista, ginamit ni Arro- 
yo ang P45 milyon Countrywide 
Development Fund (CDF) o "pork 
barrel" na nakalaan sa bawat kong- 
resista, pati na rin ang P2.5 bilyon 
mula sa Road User's Tax upang bil- 
hin ang kanilang boto kaugnay ng 
reklamong impeachment. Ipinang- 
akit din ni Arroyo ang paghirang 
ng mga kamag-anak ng mga kon- 
gresista sa matataas na pusisyon 
sa gubyerno. Bukod pa ang mga ito 
sa pag-aalok ng iba't ibang pribile- 
hiyo at pabuya sa kanyang mga lo- 
yalista at iba pang naaakit niya. 

Ang pagbubuo ng malawak na 
nagkakaisang prente at pagsusu- 
long ng pakikibaka sa lansangan. 
Inasahan ng ilang sektor at organi- 
sasyon na magsisilbing proseso sa 
pagpapatalsik kay Arroyo ang pro- 
sesong impeachment. Tinugunan 
nila ang hamon ni Arroyo noong 
unang linggo ng Hulyo na sa halip 
na igiit ang pagbibitiw niya at 
idaan ang laban sa kalye ay mag- 
sampa na lamang sila ng reklamong 
impeachment sa Kongreso. Aniya, 
mas gusto niyang dito harapin ang 
kaliwa't kanang mga akusasyon ng 
pandaraya, panunuhol, korapsyon 
at pandarahas. Kaya gayon na la- 
mang ang pagsabog ng malawa- 
kang galit ng mamamayan nang 
puspusang labanan ni Arroyo ang 
pagsulong ng impeachment at tulu- 
yang ibasura ito ng maka-Arroyong 
Kongreso. 

Ang tuluyang pagbabasura sa 
prosesong impeachment ay nag- 
bunsod ng pagbubuo ng malawak 
na pagkakaisa ng mga pwersang 
anti-Arroyo sa ilalim ng bandila ng 
Solidarity Movement. Kabilang dito 
ang mga pambansa-demokratikong 
pwersa, mga pulitikong anti-Arro- 
yo, mga pwersang maka-Estrada, 
mga negosyante at iba pang orga- 
nisasyon at indibidwal. Pinamunu- 
an ng Solidarity Movement nitong 

Setyembre 7 ang isang malaki at 
militanteng pagkilos sa Metro Ma- 
nila para igiit ang pagpapatalsik 
kay Arroyo. Naglunsad rin ng mga 
pagkilos nitong Setyembre 7 ang 
Arroyo Resign Movement at BAYAN 
sa mga lunsod ng Iloilo, Cebu, 
Bacolod, Davao at Cagayan de Oro. 

Bago ito, isa ring martsa ang 
pinangunahan ng Bukluran para sa 
Katotohanan sa mismong araw ng 
pagbabasura ng prosesong im- 
peachment sa Kongreso. Ang Buk- 
luran ay isa ring malawak na koali- 
syong pinamumunuan ng mga anti- 
Arroyong personahe tulad nina 
Susan Roces at dating presidenteng 
Corazon Aquino. 

Hanggang noong Hulyo, may 
mga panggitnang pwersang bantu- 
lot pa na makipagkaisa 
sa mga pagkilos sa 
lansangan na pinangu- 
nahan ng mga demo- 
kratiko at progresi- 
bong pwersa, sa kabila 
ng sunud-sunod na 
malalaking demonstra- 
syon. Naging posible 
ang pagbubuo ng ma- 
lawak na nagkakaisang 
prenteng anti-Arroyo 
sa harap ng pangungunyapit ni 
Arroyo sa poder at pagsasara ng 
lahat ng iba pang opsyon para sa 
pagsusulong ng pakikibaka para 
patalsikin si Arroyo. Ang tuluyang 
pagsasara ng parlamentaryong pro- 
seso ay hudyat sa lahat ng pwer- 
sang anti-Arroyo na magkaisa at 
ituon ang lakas at rekurso sa pag- 
oorganisa at pagpapakilos ng 
mamamayan sa lansangan. Bukam- 
bibig maging ng mga kongresis- 
tang nabigo sa paggigiit ng rekla- 
mong impeachment na ang pagla- 
ban upang wakasan ang rehimeng 
Arroyo ay nasa kamay na ng mama- 
mayang Pilipino. 

Sa harap ng lalo pang pagkaka- 
hiwalay ng kinamumuhiang rehi- 
meng Arroyo at ng patuloy na lu- 
malawak na pagkakaisa ng iba't 


ibang sektor at organisasyon, tu- 
luy-tuloy na sumisilang ang kundi- 
syon upang muling sumambulat 
ang mga higanteng demonstrasyon 
ng kapangyarihang bayan o people 
power. Sa paglulunsad ng mga ma- 
lawakang demonstrasyon, tinata- 
nganan ng mamamayan ang isang 
sandatang may kapangyarihang 
wakasan ang anti-mamamayang re- 
himen. 

Panunupil, nakaambang ga- 
mitin laban sa mamamayan. Sa 
kabila ng pagtanggi ng mga 
upisyal na tagapagsalita ng Mala- 
kanyang, tuluy-tuloy ang pamama- 
hayag ng mga upisyal panseguri- 
dad ng gubyernong Arroyo na na- 
nanawagan para sa pagbibigay ng 
mala-diktador na kapangyarihan 
kay Arroyo. 

Isinasangkalan ni- 
la ang walang awat 
na pagtaas ng presyo 
ng langis at ang ga- 
wa-gawang "banta ng 
terorismo." 

Ipinapanakot ng 
Malakanyang, sa parti- 
kular, ang diumano'y 
"teroristang banta." 
Nitong nakaraang ling- 
go, paulit-ulit ang militar sa pagla- 
labas ng mga "babala" ukol sa uma- 
no'y mga teroristang atake batay sa 
mga gawa-gawang intelligence re- 
port. Ang mga iyon ay kaagad na 
sinundan ng pagpapasabog ng isang 
ferry boat sa Basilan noong Agosto 
28 na pinaniniwalaang pakana ng 
mga grupong may kaugnayan sa mi- 
litar. Kung gaano kaitim ang balak 
ng rehimeng Arroyo ay mahihinuha 
sa mga pahayag ni National Security 
Adviser Norberto Gonzales tungkol 
sa "mga atake ngayong Setyembre" 
kung saan "inaasahan ang isang 
mayor na atake sa Metro Manila." 

Lumilikha ng senaryo ang mga 
upisyal militar ni Arroyo tungkol sa 
posibilidad na ang malalaking de- 
monstrasyon ay gagamiting target 
ng mga "terorista." Nais bigyang- 

katwiran ng ganitong senaryo 
ang paghihigpit at pagsupil sa 
karapatan sa mapayapang pagti- 
tipon ng mamamayan. Pilit ding 
binibigyang-matwid ni Gonzales 
ang paggigiit ng Malakanyang na 
ipasa sa kongreso ang Anti- 
Terrorism Bill. Nais angkinin ni 
Arroyo, sa pamamagitan ng pa- 
nukalang batas na ito, ang mala- 
wak na karagdagang kapangya- 
rihan upang supilin ang mga ka- 
rapatang sibil ng mamamayan. 
Minamadali ni Arroyo ang pagsa- 
sabatas nito dahil nais niya 
itong gamitin laban sa mga ak- 
syong masa at mga pagkilos ng 
mamamayan. Higit sa anupaman, 
pinakakinatatakutan ni Arroyo 
ang pagdaluyong ng mga protes- 
ta sa lansangan tungo sa muling 
pag-aalsang masang makapagpa- 
patalsik sa kanya. 

Sa harap ng nakaambang 
pagsambulat ng mga higanteng 
demonstrasyon, nagkukumahog 
ang pulisya at militar sa pagha- 
handang ipagtanggol ang rehi- 
meng Arroyo. Katulad sa mga 
nagdaang demonstrasyon, naka- 
handa ang pulisya at militar na 
gamitin ang lahat ng paraan-- 
mula sa pagtatayo ng mga tsek- 
poynt upang sabatin ang mga de- 
monstrador na nais pumasok sa 
Metro Manila, hanggang sa malu- 
pit na pagbubuwag ng mga de- 
monstrasyon--upang pigilan ang 
pagtitipon ng daan-daang libong 
mamamayan sa lansangan. 

Subalit ang lahat ng ito'y 
mabibigo sa pagpigil sa mama- 
mayang nakahandang sumulong 
at lumaban. Sa pangungunyapit 
ni Arroyo sa poder, lalong tumi- 
timo sa isipan ng mamamayan na 
tanging direkta nila pagkilos ang 
mapagpasyang makapagpapatal- 
sik kay Arroyo. Anumang pagsag- 
ka ang gawin ng rehimen, patu- 
loy na isusulong ng mamamayan 
ang kanilang pakikibaka hang- 
gang ito'y maipagtagumpay. W 

MATATAGUMPAY NA OPENSIBA NG BHB Kr 


Mga taktikal na opensiba sa Bulacan, Rizal at Mindoro 


TATLONG sundalo, kabilang ang 
isang upisyal, ang napatay at anim 
ang nasugatan sa magkakasunod 
na mga taktikal na opensiba ng 
BHB sa Bulacan, Rizal, Mindoro at 
Nueva Ecija nitong Setyembre. 

Sa Nueva Ecija, napatay si 2Lt. 
Rolly Aganon, hepe ng Reenginee- 
red Special Operations Team (RSOT) 
ng “B” Company sa ilalim ng 71st 
IB nang tambangan siya nitong 
Setyembre 7 sa Barangay Mang- 
gang Marikit, Guimba, Nueva Ecija. 
Sakay siya ng motorsiklo papunta 
sa kanyang detatsment nang siya 
ay ambusin. 

Sa Occidental Mindoro, isang 
sundalo ang napatay nang mata- 
gumpay na tambangan ng BHB ang 
mga tropa ng RSOT sa Barangay 
Fatima, Mamburao nitong Setyem- 
bre 4. Dalawang araw bago ito, da- 
lawang sundalo rin ang nasugatan 
nang paputukan ng mga Pulang 
mandirigma ang detatsment ng 


Philippine Army sa Barangay Fati- 
ma. 

Sa Rizal, apat na tropa ng 59th 
IB ang nasugatan, kabilang ang ka- 
nilang punong upisyal nang ambu- 
sin sila ng mga Pulang gerilya ng 
Narciso Antazo Aramil Command sa 
Sityo Nayon, Barangay Sta. Ines, 
Tanay. 

Sa Bulacan, isang sarhento ng 
56th IB ang napatay nang ambusin 
ng BHB ang isang dyip ng mga 
sundalo at pulis sa bayan ng San 
Ildefonso nitong Setyembre 1. Ru- 
mesponde ang mga tropa sa ulat ng 
CAFGU na may mga namataang 
gerilya sa San Rafael. Subalit bago 
makarating ang kaaway sa San 
Rafael ay pinaulanan na sila ng 
bala ng mga Pulang mandirigma. 
Sa laking galit ng mga sundalo, 
hinuli nila si Ferdinand Viola, isang 
drayber ng traysikel sa kalapit na 
bayan ng San Miguel, at pinarata- 
ngang may kaugnayan sa BHB. 


2 aksyong militar, inilunsad sa Samar noong Agosto 


LIMANG armas ang nasamsam sa 
dalawang aksyong militar na ini- 
lunsad ng Rodante Urtal Command 
(RUC) ng Bagong Hukbong Bayan 
sa Northern Samar noong Agosto 
15. 

Inianunsyo ni Ka Amado Pesan- 
te, tagapagsalita ng RUC na naka- 
kumpiska ng dalawang M16 at da- 
lawang .45 pistola ang mga Pulang 
mandirigma mula sa bahay ng mga 
kilalang ahente ng Intelligence 
Service of the AFP (ISAFP) at 
Military Intelligence Group (MIG) 
sa Barangay Makatingog, Paquindo 
District, Calbayog. Dagdag dito, 
nakakumpiska rin sila ng 400 bala 
at mga huwad at tunay na ID at 
papeles ng naturang mga ahente. 


Matagumpay na nailunsad ang 
reyd nang hindi man lamang nama- 
malayan ng mga sundalo ng 20th 
IB, na nakahimpil malapit sa bahay 
na sinalakay. 

Bago ito, nakakumpiska ang 
RUC ng isang .45 pistola mula sa 
isang mataas na upisyal ng 52nd IB 
sa Barangay San Pascual, Catarman. 

Ayon sa RUC, ang mga aksyong 
militar na ito ay ganting-salakay sa 
walang puknat at papalakas na mga 
operasyong militar at pasistang 
terorismo ng AFP, na ang panguna- 
hing biktima ay mga sibilyan. Paru- 
sa rin ang mga ito sa mga ahensya 
sa paniktik ng AFP at mga baya- 
rang birador o liquidation team 
nito. 

Bantay Laya 


Bagong bansag sa lumang pakana 


ula 2002, pinaigting ng re- 
M'e Arroyo ang pag- 
atake sa rebolusyonaryong 


kilusan at mamamayan sa pamama- 
gitan ng pagpapatupad ng pinaka- 
huling Internal Security Operations 
(ISO) Plan na binansagang Bantay 
Laya. Ipinalit ito sa Oplan Makaba- 
yan at Balangai matapos matasang 
bigo ang dalawang plano sa pagha- 
rap sa rebolusyonaryong kilusan at 
iba pang armadong grupo. Baga- 
mat nakadisenyo para sa limang 
taon ang bawat planong ISO, tu- 
makbo lamang nang tigdadalawang 
taon ang Makabayan (1998-1999) 
at Balangai (2000-2001). 

Ayon sa mga dokumento ng mi- 
litar na nasamsam ng BHB sa mga 
nalipol na pwersa ng Armed Forces 
of the Philippines (AFP), ang pa- 
ngunahing layunin ng Bantay Laya 
ay pigilan ang paglawak ng rebolu- 
syonaryong kilusan sa kanayunan 
sa loob ng unang taon hanggang 
mapagpasya itong magapi sa susu- 
nod na apat na taon. May paha- 


pyaw na pagbanggit sa Abu Sayyaf 
at iba pang teroristang grupo, ga- 
yundin sa Moro National Liberation 
Front (MNLF) at Moro Islamic 
Liberation Front (MILF) bilang mga 
target din ng Bantay Laya. Ngunit 
sa kalakhan ay nakatuon ang bu- 
ong plano sa pagbubuo at pagpa- 
patupad ng mga estratehiya at tak- 
tika laban sa Bagong Hukbong Ba- 
yan at sa rebolusyonaryong base 
nito sa kanayunan. 

Sa pangkalahatan, walang pi- 
nagkaiba ang Bantay Laya sa mga 
planong "counter-insurgency" ng 
mga nagdaang rehimen. Ayon mis- 
mo sa AFP, ang Bantay Laya ay 
isang modified (niretoke) lamang na 
bersyon ng bigong Oplan Lambat 
Bitag na ipinatupad nito mula 1988 
hanggang 1998. Buo ang paniniwa- 
la ng AFP na nagtagumpay ang 
serye ng mga operasyon ng Lambat 
Bitag sa pagpapahina sa rebolusyo- 
naryong kilusan noong mga huling 
taon ng dekada 1990. 

Sa gayon, walang bago sa Ban- 
tay Laya kundi ang mga bagong 
katawagan sa mga luma at inutil na 
estratehiya. Nariyan ang "Win-Hold- 
Win" na walang bagong laman kundi 
ang lumang kaparaanang Clear- 
Hold-Consolidate-Develop: ang 
Strategic Holistic Approach (SHA) 
na di nalalayo sa mga layunin at 
pamamaraan ng "total war" at ang 
estratehiya ng tuluy-tuloy na mga 
operasyon na naglalaman ng da- 
ting mga kaparaanan ng Oplan 

Lambat Bitag. 
Win-Hold-Win. Pangu- 
nahing laman ng Bantay 
Laya ang paglulun- 


sad ng mga operasyon na naglala- 
yong paisa-isang padapain ang pi- 
nakamalalakas na baryo at erya ng 
rebolusyonaryong kilusan sa kana- 
yunan. Ang mga paraan at taktika 
ng planong ito para sa "kontra- 
insurhensya" ay una nang inekspe- 
rimentuhan ng AFP sa hilagang 
Mindanao noong 1995 at sa South- 
ern Tagalog noong 1998 sa balang- 
kas ng Oplan Makabayan. 

Alinsunod sa estratehiya nitong 
binansagang "Win-Hold-Win," nag- 
takda ang AFP sa antas pambansa, 
pinag-isang kumand (unified com- 
mand), dibisyon at brigada ng 
kani-kanilang mga prayoridad na 
larangang gerilya at pinaplano ang 
paisa-isang pag-atake sa mga ito. 
Sa bawat antas, itinatakda ang 
mga target na larangang gerilya at 
mga pinaghihinalaang pinakakon- 
solidadong baryo sa loob nito para 
pagtuunan ng konsentradong la- 
kas-pangkombat at buhusan ng 
rekurso. Inilulunsad ang konsentra- 
dong mga atake sa naturang mga 
baryo sa loob ng tatlo hanggang 
anim na buwan. 

Nililinis at hinahawakan ng 
militar ang mga prayoridad na 
target na baryo sa pamamagitan ng 
paglulunsad ng triad operations o 
mga operasyong nagkukumbina ng 
kombat, paniniktik at mga opera- 
syong sibilyan-militar. 

Ang RSOT (Reengineered Special 
Operations Team) ang panguhaning 
pwersang nagpapatupad ng paglili- 
nis at pagkokonsolida ng mga tinu- 
koy na erya. Pangunahing tungkulin 
ng RSOT ang pagwasak sa mga 

"pampulitikang imprastruktura" at 
pagtatayo ng mga kontra-rebolu- 
syonaryong organisasyon at Ba- 
rangay Intelligence Network (BIN 
o lambat paniktik sa barangay). 

Isang kumpanya sa bawat ba- 
talyon ang itinatalaga ng AFP para 

sa gawaing ito. Mula sa bawat 
brigada na may lakas na tatlong 
batalyon, nagpapakat ng laking- 
batalyong pwersa pangunahin na 
para sa mga operasyon ng RSOT. 

Habang isinasagawa ng RSOT 
ang mga operasyong sa pangunahin 
ay may katangiang sibilyan-militar, 
pumupwesto sa gilid ng mga natu- 
koy na baryo o kulumpon ng mga 
baryo ang mas malaking pwersa ng 
brigada bilang mga pwersang pan- 
teritoryo na nagsisilbing pwersang 
panseguridad ng RSOT, pangunahing 
pwersa para sa clearing operations 
at para sa pagtugis sa mga yunit ng 
BHB sa lugar. Nariyan din ang mga 
yunit paniktik na 
nagbibigay ng da- 
tos sa RSOT at nag- 
sisilbing tagasalo 
ng mga naitata- 
yong BIN. 

SHA. Pagpasok 
sa mga target na 
barangay, agad na 
ipinatutupad ang 
"Strategic Holistic 
Approach" o ang 
pagkukumbina ng mga operasyong 
pulitikal, sikolohikal, sosyo-ekono- 
miko, panseguridad at "informatio- 
nal" sa pinaigting na kampanyang 
saywar laban sa rebolusyonaryong 
kilusan. Ang SHA, sa pangkalaha- 
tan, ay isang inutil na pagtatang- 
kang "pahusayin" ang konsepto ng 
"total war" na paulit-ulit nang 
binigo ng rebolusyonaryong kilu- 
san. Inaakala ng AFP na sa pama- 
magitan lamang ng panlilinlang at 
pakitang-taong kabaitan ay matu- 
tumbasan na ang lahatang-panig 
na pagharap ng rebolusyonaryong 
kilusan sa mga usapin ng mamama- 
yan sa antas ng baryo. 

Direktang nakapailalim sa upi- 
sina ng presidente ang mga opera- 
syon ng SHA. Sa larangan, ipinatu- 
tupad ito pangunahin ng mga lokal 
na yunit ng AFP at PNP. Nakikipag- 
ugnayan ang AFP sa mga lokal na 
gubyerno para sa mas mabilis na 


ANG BAYAN Setyembre 7, 2005 


op Ng 
GB n Sa 


pagpasok nila sa mga prayoridad 
na baryo. Sa loob ng ilang araw, 
umiikot at nakikipag-ugnayan sila 
sa taumbaryo habang pakunwaring 
nagpapatupad ng mga sosyo-eko- 
nomikong proyekto at naghahatid 
ng mga batayang serbisyo. Ginaga- 
mit ng AFP ang mga huwad at 
mapanlinlang na mga "programa 
para sa pag-ahon sa kahirapan" na 
palaging bukambibig ng rehimeng 
Arroyo at AFP, tulad ng CARES 
(Community Assistance and Rural 
Empowerment thru Social Servi- 
ces), ACCORD (Army Concern on 
Community Organizing for Develop- 
ment) at ALPS (Army Literacy Pa- 
trol System). Dati 
nang nabunyag 
ang mga pagku- 
kunwari at korap- 
syon sa mga ito. 

Kasabay nito, 
idinedeklarang 
mga "zone of 
peace" (sona ng 
kapayapaan) ang 
naturang mga bar- 
yo upang balaan 
at pigilan ang mamamayan na 
makipag-ugnayan sa BHB. 

Saywar. Tampok din sa buong 
plano ng Bantay Laya ang pinaun- 
lad at pinaraming tipo ng matitin- 
ding operasyong sikolohikal sa 
lahat ng antas at hindi na lamang 
sa loob ng mga eryang nilulunsaran 
ng mga operasyong militar. 

Ayon sa ulat na nakalap ng BHB 
sa Visayas, iniutos ng rehimeng 
Arroyo noong Agosto 23, 2004 ang 
pagpapalaganap ng "Gabay at pa- 
takaran kaugnay ng PKP at BHB" 
upang ipatimo sa mamamayan na 
ang rebolusyonaryong kilusan ay 
“nagtataguyod ng terorismo” at 
ang PKP at BHB ay mga "teroris- 
tang organisasyon". Iniatas nito sa 
lahat ng mga yunit militar at ma- 
ging sa burukrasyang sibil na pa- 
tindihin ang kontra-rebolusyonar- 
yong propaganda sa pamamagitan 
ng paglulunsad ng mga programa 


sa radyo, panunuhol sa mga mama- 
mahayag at direktang pagkontrol 
sa marami-raming istasyon at 
institusyon ng masmidya. 

Tinatakot ng rehimen ang ma- 
mamayan upang tanggapin ang 
pinatinding panunupil. Naglulun- 
sad ang mga operatiba nito ng mga 
aksyong panindak tulad ng mga 
pambobomba at iba pang karumal- 
dumal na krimen upang takutin ang 
mamamayan at gamitin ang takot 
na ito upang ilusot ang mga paka- 
na at programang "kontra-teroris- 
mo." Sadya nitong pinalalaki ang 
mga usapin kaugnay ng teroristang 
grupo ng Abu Sayyaf at presensya 
diumano ng mga dayuhang teroris- 
ta sa bansa upang lalong patindi- 
hin ang gawa-gawang banta ng 
terorismo sa Pilipinas. 

Nagsasagawa rin ang mga ope- 
ratiba nito ng mga lihim na opera- 
syon ng pamamaslang at iba pang 
kahindik-hindik na krimen laban sa 
mga demokratiko at rebolusyonar- 
yong organisasyon sa layuning 
lumpuhin, takutin at sa gayo'y pa- 
baligtarin ang mga kilalang lider at 
kasapi at tukoy na mga personahe 
at tagasuporta ng BHB sa kanayu- 
nan. 

Seryosong inilulunsad ng rehi- 
men ang kampanyang disimporma- 
syon kung saan kapwa ang mga na- 
karaan at gawa-gawang "bagong" 
kahinaan ng rebolusyonaryong kilu- 
san ay hinahalungkat at pinalalaki 
ng mga tagapagsalita ng AFP kako- 
ro ang mga taksil sa rebolusyon. Sa 
ilalim ng kumand ng bawat yunit 
ng AFP, may nakatalagang upisyal 
na tuluy-tuloy na nakikipag-ugna- 
yan sa masmidya sa paglalabas ng 
mga paninira at saywar laban sa 
BHB at rebolusyonaryong kilusan, 
kabilang ang baluktot na pagbaba- 
lita tungkol sa mga labanan sa pa- 
gitan ng AFP at BHB. ABI 


(Sa susunod na isyu: Bakit bigo at 
patuloy na mabibigo ang Bantay 
Laya?) 


Paglipat ni Palparan sa CL, 
sinalubong ng mga protesta 


ariing tinututulan ng Ba- 
Me Alyansang Makabayan 

(BAYAN), KARAPATAN at iba 
pang organisasyon ng mamamayan 
ang pagkakatalaga kay Brig. Gen. 
Jovito Palparan bilang bagong he- 
pe ng 7th Infantry Division ng 
Philippine Army na nakabase sa 
Central Luzon. Anila, hindi sapat 
na ilipat na lamang sa ibang ku- 
mand ang tinaguriang "berdugo ng 
Mindoro at Visayas." Ang kinakai- 
langan ay pagtutuos sa kanyang 
napakahaba nang listahan ng mga 
karumal-dumal na krimen sa mama- 
mayan. Sa isang pahayag, sinabi 
ng BAYAN na walang dudang may 
malaking kaugnayan pa rin si 
Palparan sa pagpatay kay Atty. Nor- 
man Bocar, tagapangulo ng BAYAN- 
Eastern Visayas (BAYAN-EV). Isa 
umano itong ganting aksyon sa 
pagkakatanggal sa nasabing hene- 
ral sa Samar bilang hepe ng 8th 
Infantry Division. 

Pinagbabaril si Attorney Bocar 
noong madaling araw ng Setyembre 
1 sa Borongan, Eastern Samar. Ka- 
lalabas lamang niya sa kapitolyo 
ng Eastern Samar nang barilin siya 
sa ulo ng dalawang taong sakay ng 
motorsiklo. 

Mula Pebrero hanggang Mayo 
nitong taon, nagkaroon ng 76 na 


kaso ng mga paglabag sa karapa- 
tang-tao bawat buwan o katumbas 
ng 17 kaso kada linggo o mahigit 
dalawang kaso bawat araw, ayon sa 
talaan ng KARAPATAN. Itinalaga si 
General Palparan sa Eastern Visayas 
noong Pebrero 10 at bago ilipat sa 
Central Luzon, hindi 
bababa sa limang 
militanteng lider 
sa EV ang pina- 
tay, bukod pa sa 
maraming nasuga- 
tan. ; 
Samantala, 
nangangamba 
ngayon ang 
mamamayan 
ng Central 
Luzon na 
ang pagka- 1 
katalaga ni 
Palparan sa kani- 
lang rehiyon ay magbubunsod ng 
lalong pagtindi at paglaganap ng 
mga paglabag sa karapatang-tao. 
Daragdagan pa niya ang marami 
nang kaso ng pananalbeyds, pag- 
dukot, iligal na pang-aaresto at de- 
tensyon, paghahalughog ng mga 
kabahayan at pagsalakay sa mga 
baryo. 

Ayon sa BAYAN-CL, mula Enero 
nitong taon, limang lider at kasapi 


ng mga progresibong organisasyon 
na ang pinatay ng mga galamay ng 
estado. Dagdag nito, limang akti- 
bista ang nawawala hanggang sa 
ngayon. 

Ayon naman sa mga delegado 
ng International Solidarity Mission 
(ISM), na nag-imbestiga nitong 
Agosto sa matitingkad na mga pag- 
labag sa karapatang-tao 


kung 
bakit ang 
isang katu- 
lad ni Ge- 
neral Pal- 
t paran ay 
kinukun- 
8 sinti, pinararangalan at 
t itinatalaga pa ni Pres. 
8 Gloria Arroyo sa mas mata- 
as na katungkulan. 

Si Palparan at Pres. 
mp Arroyo ay magkasamang 

isinakdal sa harap ng Inter- 
A national People's Tribunal 
4 (IPT) at hinatulan na nagka- 
' sala sa mga kaso ng pagla- 
bag sa karapatang-tao at mga 
krimen laban sa sangkatauhan. Idi- 
naos ang paglilitis ng IPT kina 
Arroyo at Palparan noong Agosto 
19 sa University of the Philippines 
sa Diliman, Quezon (City noong 
Agosto 19. Ang IPT ay dinaluhan 
ng 1,500 delegado mula sa 18 
bansa at mga kinatawan ng mga 
organisasyong masa mula sa iba't 
ibang rehiyon ng Pilipinas. ABI 


Pastor na tagapagtaguyod ng karapatang-tao, napatay 


NAMATAY sa ospital nitong Setyembre 4 si Rev. Raul 
Domingo, 35, pastor ng United Church of Christ in 
the Philippines (UCCP) at lider ng Karapatan sa 


Palawan, matapos siyang pagbabarilin sa Barangay 
San Jose, Puerto Princesa City noong Agosto 20 ng 
dalawang di-kilalang tao. 

Mariing kinundena ng BAYAN-Southern Taga- 
log, Promotion of Church People's Response 
(PCPR) at KARAPATAN ang pagpaslang kay Reve- 


rend Domingo. Binatikos din ang karumal-dumal 
na krimeng ito sa isang pastoral letter ni Bishop 
Eliezer Pascua, pinuno ng Southern Luzon Juris- 
diction Area (SLA) ng UCCP. 

Aktibo si Reverend Domingo sa pagtutol sa 
mga pang-aabusong militar at sa pananalanta ng 
mga kumpanya sa pagmimina at proyekto ng 
gubyerno sa ekolohiya at sa kabuhayan ng mga 
pambansang minorya sa Palawan. ABI 

Rene Jarque, pinarangalan ng NDFP 


agpugay ang National Demo- 
Ne Front of the Philip- 
pines (NDFP) kay (ret.) Capt. 
Rene Jarque na namatay sa Indone- 
sia noong Agosto 19 sa edad na 40. 

Nagpahayag ang NDFP ng lubos 
na pagdadalamhati sa biglaang 
pagkamatay ng isang tunay na 
patriyotikong Pilipino na laging 
nagsasaisip sa interes at kagali- 
ngan ng mamamayan at isang ma- 
buting kaibigan ng Partido Komu- 
nista ng Pilipinas, Bagong Huk- 
bong Bayan at NDFP. 

Ginunita ng NDFP ang ilang pag- 
kakataong nakaugnayan nila si Rene 
Jarque sa ilang pagkakataong sina- 
mahan niya ang kanyang amang si 
Raymundo Jarque na noo'y konsul- 
tant ng NDFP negotiating panel sa 
mga usaping militar. Tulad ng NDFP, 
ninais ni Rene na mabuhay nang 
masagana at may dignidad ang ma- 
mamayang Pilipino. Naging malapit 
at matulungin siya sa mga rebolu- 
syonaryo, progresibo at patriyoti- 
kong pwersa sa Pilipinas. 

Kung nagbulag-bulagan lamang 
ang nakababatang Jarque sa nasak- 
sihan niyang korapsyon sa militar, 
mataas sana ang inabot niyang 
ranggo sa Armed Forces of the Phi- 
lippines (AFP). Nagtapos siya sa US 
Military Academy sa West Point, 
gumanap ng iba't ibang prestihiyo- 
song tungkulin sa AFP at nagtamo 
ng maraming karangalan at medal- 
ya rito. Subalit pinili niyang ma- 
ging kritikal sa kabulukan ng 
reaksyunaryong militar at gubyerno 
at sinubukan niyang manawagan 
para sa reporma sa pamamagitan 
ng kanyang mga sulatin. Hindi siya 
pinakinggan, at sa halip ay ginipit 
pa. Dagdag na salik sa panggigipit 
sa kanya ang pagsanib ng kanyang 
ama sa rebolusyonaryong kilusan 
noong 1995 at pagkakatalaga nito 
bilang tagapayo ng NDFP sa usa- 
pang pangkapayapaan noong 1997. 

Sa kahuli-hulihan, napilitan si 
Rene Jarque na lisanin ang AFP 
noong 1998. May ilang taon na 
siyang nagtatrabaho sa Indonesia 
nang siya'y mamatay. 

Hanggang sa huling sandali ng 
kanyang buhay, hindi nagsawa si 
Rene Jarque na lumaban para sa 
reporma sa AFP at sa buong lipu- 
nan. Tuluy-tuloy siyang naging 
bukas at nakipagtulungan kapwa sa 
mga rebolusyonaryong pwersa at sa 
mga ligal na patriyotiko at progre- 
sibong pwersa. Hangga't kaya ay 
nagbigay siya ng mga payo sa NDFP 
sa ikabubuti ng mamamayang Pili- 
pino. 

Walang takot at walang pagod 
niyang isiniwalat at binatikos ang 
laganap na korapsyon sa loob ng 
AFP, laluna sa pinakamatataas na 
antas ng pamunuan nito. Noong 
Nobyembre 2003, isa siya sa mga 
nagtatag sa Action Against Corrup- 
tion and Tyranny Now (ACT NOW!), 
isang alyansa ng mga progresibong 
indibidwal at organisasyong ma- 
sang kumukundena sa malawakang 
korapsyon ng rehimeng Arroyo at 
ng pamunuan ng AFP. Isa sa mga 
pangunahing diniinan ni Rene at 
ng ACT NOW! ang paglalantad at 
pagwawaksi ng kalakarang "kum- 
bersyon" sa loob ng AFP, isang 
paraan para makapangupit ang mga 
upisyal mula sa pondo ng militar sa 
pamamagitan ng pakikipagkutsa- 
bahan sa mga pribadong suplayer 
ng AFP. 

Isa sa pinakahuling isinulat ni 
Rene Jarque bago siya mamatay 
ang "What's with the Armed For- 
ces?" (Ano ang nangyayari sa 
AFP?) noong Hulyo 25. Dito'y sinuri 
niya ang posibilidad na magkaroon 
ng positibong papel ang AFP sa 
nagaganap na pakikibaka para ali- 
sin si Arroyo sa poder. 

Ayon sa kanya, walang maaa- 
ring asahan sa nakararaming hene- 


ral at iba pang matataas na upisyal 
dahil ang tangi nilang interes ay 
ang pangungurakot at pagtatakip 
ng kanilang mga kasalanan, laluna 


ang lansakang pandarambong, 
malalaking krimen at mga laganap 
at malalalang paglabag sa karapa- 
tang-tao. Mas maaasahan, aniya, 
ang mga nakababatang upisyal at 
karaniwang tauhan dahil sila ang 
direktang apektado ng mga katiwa- 
lian ng gubyerno at ng inutil na 
pamunuan ng AFP. Kung papapel 
man ang militar sa pagpapatalsik 
kay Arroyo at pagkakamit ng tunay 
na mga pagbabago sa pamahalaan, 
ang pinakamahusay na kumbina- 
syon, ayon sa kanya, ay ang pagki- 
los ng mga nakababatang upisyal, 
karaniwang mga sundalo at mala- 
wak na mamamayan, kabilang ang 
mga progresibo at maka-Kaliwang 
pwersa. 

Itinuturing ng NDF na maning- 
ning na halimbawa si Rene Jarque 
sa kanyang pagmamahal sa bayan 
at paglilingkod sa sambayanan. 
Dapat din siyang maging halimba- 
wa sa mas marami pang upisyal at 
tauhan ng AFP para ilantad ang 
mga kamalian sa AFP at naghaha- 
ring sistema at tukuyin ang narara- 
pat gawin para sa interes ng ma- 
mamayan. AB] 

KP SA IBAYONG DAGAT 
Kapinsalaang dulot ng bagyong Katrina, 
kriminal na pananagutan ni Bush 


oong katapusan ng Agosto, 
IN ereas ng napakalakas 

na bagyong Katrina ang 
malaki-laking bahagi ng baybayin 
sa timog-silangang US. Hinagupit 
ng mga hanging may lakas na 256 
kilometro kada oras at malalakas na 
alon mula sa Atlantic Ocean ang 
apat na estado sa baybayin ng Gulf 
of Mexico--ang Florida, Alabama, 
Louisiana at Mississippi. Maraming 
syudad at bayan sa baybayin ng 
gulpo ang nalubog sa tubig at 
nawasak ang mga bahay, gusali at 
mga imprastruktura ng transporta- 
syon, komunikasyon, tubig at kur- 
yente rito. Tinatayang aabot sa 
10,000 katao ang namatay at may 
mas malaking bilang pa ang nagka- 
sakit at nawawala. Sa kabuuan, 
milyun-milyong Amerikano ang di- 
rektang nasalanta. 

Pinakamatindi ang pinsala sa 
lunsod ng New Orleans kung saan 
mahigit isang milyon (72% ng ka- 
buuang populasyon) ang nawalan 

3 j nakukumpleto. 


ng bahay at mga ari-arian. Maaa- 
ring abutin ng tatlong buwan bago 
malibas ang 25 piye ng tubig na 
lumunod sa syudad, lalupa't kaila- 
ngan munang muling maitayo at 
makumpuni ang nawasak na 560 
kilometrong dike sa paligid ng syu- 
dad para harangin ang tubig mula 
sa sumasalikop ditong Gulf of Mexi- 
co, Mississippi River at Lake Pont- 
chartrain. Pawang mas mataas 
nang anim hanggang pitong piye 
ang mga ito kaysa sa lebel ng syu- 
dad. 

Tuwiran ang kriminal na pana- 
nagutan ni Pres. George W. Bush sa 
pagkawasak ng mga dike at pagka- 
kalubog ng syudad na nagdulot ng 
napakalaking pinsala sa mamama- 
yan. Mahigit sampung taong nag- 
babala ang mga eksperto na mala- 
king trahedya ang naghihintay sa 
New Orleans kung hindi kukumpu- 
nihin at itataas ang mga dike sa 
palibot nito. Kaya noon pang 1995 
ay naisabatas na ang 20-taong 
programa para sa isang sistema ng 
pagkontrol sa baha. Subalit hang- 
gang 2003, mahigit pang 30% ng 
proyekto (5250 milyon) ang di 
Ng Aabot na sa 
S 80% ng pondo para sa programa 
f ang kinaltas ni Bush upang ma- 
palaki ang badyet sa pamban- 
sang seguridad at sa gera ng US 
sa Iraq at Afghanistan. Noong 


é Setyembre 2004, tahasang sinabi- 


han ni Bush ang mga namamahala 
sa proyekto na "huwag 


nang gumawa ng mga bagong 
plano at huwag nang humingi ng 
karagdagang pondo para sa proyek- 
to." Para sa 2005, $22.5 milyon 
ang kinailangan ng proyekto pero 
$3.9 milyon lamang ang gustong 
ibigay ni Bush, sa kabila ng pagpa- 
yag ng kongreso na gawin itong 
$5.5 milyon. Para sa susunod na 
taon, kakarampot na $2.9 na la- 
mang ang inilaan ng gubyernong 
Bush para rito. 

Responsibilidad rin ni Bush ang 
lubhang huling pagkilos ng pam- 
bansang pamunuan ng US para su- 
maklolo sa mamamayan ng mga 
lugar na nasalanta ng bagyo. Baga- 
mat maaga pa'y natiyak na ang 
pagdating ng bagyo, walang anu- 
mang ginawang paghahanda ang 
gubyerno. Inabot ng apat na araw 
bago nakakilos ang gubyernong 
Bush. Kahit matindi at malawak na 
ang kapinsalaan, wala pa ring ma- 
ayos na probisyon para sa kagyat 
na pagsaklolo, maramihang ebak- 
wasyon, temporaryong masisilu- 
ngan, transportasyon at paunang 
lunas, laluna para sa mahihirap na 
walang magamit na sasakyan para 
makalayo agad sa mga lugar ng 
sakuna. Nagsikalas o di na nakaki- 
los ang lokal na pulisya at laganap 
ang kaguluhan. 

Dahil sa kawalang paghahanda, 
umabot sa 200,000 tao ang basta 
na lamang isiniksik sa isang istad- 
yum nang walang probisyon para sa 
pagkain, inumin, palikuran at iba 
pang saligang pangangailangan. 
Libu-libo pa ang ilang araw na 
nasukol sa iba't ibang lugar nang 
walang makain at walang tuyong 
damit. Apat na araw ang lumipas 
bago napadalhan ng kaunting pag- 
kain ang mga bakwit. Walang ka- 

sinsamang pagdurusa ang kanilang 
dinanas. 

Lubhang huli rin at inabot nang 
anim na araw bago nakarating ang 
National Guard, ang pangunahing 
ahensya na may tungkuling tumu- 
gon sa malalaking sakuna at tumu- 
long sa pagsaklolo, ebakwasyon at 
paunang lunas. Ayon sa lokal na 
kumand ng National Guard, hirap 
silang tumugon dahil sa kulang na 
kulang ang pwersa nila. Mahigit 
80,000 ng kanilang pwersa ang na- 
kikipaggera sa Iraq at Afghanistan. 
Aabot sa 40% ng Mississippi Na- 
tional Guard at 35% ng Louisiana 
National Guard ang kasalukuyang 
nasa Iraq. 

Hinubaran ng bagyong Katrina 
ang pangit na mukha ng imperya- 
listang lipunan sa US. Nalantad sa 
pangyayaring ito kung paanong 
ang pinakamayaman at pinakama- 
kapangyarihang bansa sa daigdig 
ay walang ginawa sa gitna ng 
napakalaking kalamidad sa sariling 
bakuran at nagpabaya na hagupitin 
ng mga natural at panlipunang ka- 
lamidad ang napakaraming duk- 
hang mamamayan. 


Ang kalakhan (mahigit 67%) 
ng mamamayan sa mga napinsa- 
lang lugar ay mga African-Ame- 
rican na kabilang sa pinakamahihi- 
rap sa US. 

Habang nakalikas ang mga mas 
angat sa kabuhayan, ang mga ma- 
hihirap na ito ang bumubuo sa ma- 
yorya ng mga biktimang nagutom, 
nagkasakit at nawalan ng mga ma- 
hal sa buhay. Pinatingkad ng pang- 
yayari ang makauri at rasistang 
diskriminasyong malaon nang umi- 
iral at tumitindi sa US. 

Para mapagtakpan ng gubyer- 
nong Bush ang mga kapabayaan at 
kasalanan nito sa mamamayan, pi- 
nigilan nito ang paglalabas ng mga 
balita na nagdiriin sa mga paghihi- 
rap ng mga biktima ng bagyo. Sa 
halip, ang sadyang pinalalaki sa 
masmidya ay ang umano'y mga 
pagnanakaw ng ilang indibidwal, 
laluna ng mga desperadong Afri- 
can-American. Naglabas ng "shoot- 
to-kill order" ang gubyerno ng US 
kahit pa napilitan lamang magna- 
kaw ng mga bote ng tubig at kaun- 
ting makakain ang mga African- 
American dahil walang anumang 


nailaang pagkain at maiinom na 
tubig ang gubyerno para sa kani- 
lang mga pamilyang nagkakasakit 
na at nagugutom. 

Ginamit ni Bush at mga lokal 
na upisyal ng New Orleans ang des- 
perasyon ng mga biktima at pang- 
kalahatang kaguluhan upang ipai- 
lalim sa kontrol ng militar ang 
buong syudad. Noong unang mga 
araw, pinigilan nila kapwa ang pag- 
labas at pagpasok ng mamamayan 
sa New Orleans, kabilang ang mga 
myembro ng Red Cross at iba pang 
institusyong panaklolo. 

Napabulaanan lalo ang anu- 
mang pagkukunwari ng imperyalis- 
tang gubyerno ng US na itinata- 
guyod nito ang interes ng mama- 
mayang Amerikano maging sa mga 
aktibidad nito sa labas ng bansa 
tulad ng pakikipaggera laban uma- 
no sa "terorismong nagbabanta rin 
sa mamamayang Amerikano." Ang 
mas malaking prayoridad na ibini- 
bigay nito sa panggegera at pang- 
hihimasok sa ibang bayan ay nag- 
pakita ng ganap na kawalan ng 
pagmamalasakit ng gubyerno sa 
sarili nitong mamamayan. ABI 


Cuba: Modelo ng paghahanda laban sa bagyo 


NOONG Setyembre 2004, hinagupit ng bagyong Ivan 
ang Cuba. Ang bagyong Ivan ang ikalimang pinaka- 
malakas na bagyong tumama sa rehiyong Caribbean. 
May lakas itong 198 kilometro bawat oras. 

Bago pa man tumama si Ivan, nailikas na ng 
gubyernong Fidel Castro ang 1.5 milyong Cubano, o 
halos 15% ng buong populasyon, sa ligtas na lugar. 
Sa unang tatlong oras ng bagyo, mahigit 100,000 
katao na ang nailipat. Sistematikong nailikas pati 
ang mga alagang hayop at mahahalagang kagami- 
tan. Karamihan sa mga inilikas ay maluwag na ti- 
nanggap sa mga tahanan ng mga kababayan nila. 
Aabot sa 20,000 bahay ang nawasak ngunit walang 
namatay ni isang mamamayan. Kahanga-hanga ang 
programa para sa ebakwasyon at pangkabuuang 
paghahanda ng Cuba kaya itinuturing itong modelo 
ng United Nations at International Red Cross. 

Bahagi ng programa para sa depensang sibil ng 
Cuba ang paghahanda para sa mga bagyo at iba 

pang natural na sakuna. Kolektibo itong pinagha- 
handaan ng mga komunidad. Kapag kinakailangan, 
sistematikong ipinatutupad ang organisadong pag- 
likas tungo sa mga nakahandang temporaryong tira- 
han. Kasabay nilang lumilikas ang mga doktor na 
nakatalaga sa kani-kanilang komunidad upang ma- 
tiyak na nabibigyan ng sapat na atensyong medikal 
ang lahat ng mga bakwit. Tinitiyak naman ng pam- 
bansang pamunuan na sapat ang suplay ng pagkain 
at tubig sa mga temporaryong tirahan at sentro ng 
ebakwasyon. 

Kahit may malaking sakunang tumatama sa 
Cuba, hindi na kailangang magpataw ng curfew at 
iba pang hakbangin para kontrolin ang galaw ng 
mamamayan. Walang nangyayaring karahasan at 
malawakang pagnanakaw at mahinahong hinihintay 
ng lahat ang pagtatapos ng bagyo. Organisado 
nilang pinagtutulungan ang pag-aayos ng kanilang 
mga komunidad makaraan ang kalamidad. ABI 

KP SA IBAYONG DAGAT 


Mga bwitreng kumpanya ng 


nimo'y mga bwitre ang mga 
AA worooavona kumpanya ng 

langis sa bilis ng pagsagpang 
ng mga ito sa malaking disloka- 
syon at kapinsalaang idinulot ng 
bagyong Katrina sa timog-sila- 
ngang baybayin ng US. Sa amoy pa 
lamang ng paparating na sakuna at 
laluna sa aktwal na paghambalos 
ng bagyo, agad na sinagpang ng 
mga kumpanyang ito ang pagkaka- 
taon upang manipulahin ang sup- 
lay at presyo ng langis hindi 
lamang sa US kundi sa buong mun- 
do at magkamal ng limpak-limpak 
na sobrang tubo. 

Sa tindi ng mga hagupit ni 
Katrina, pansamantalang natigil 
ang kalakhan ng pagmimina at 
pagrerepina ng mga monopolyong 
kumpanya ng langis na nakapwesto 
sa Gulf of Mexico. Gayunpaman, 
aabot lamang sa 10% ng kabuuang 
produksyon at suplay ng langis ng 
US ang naapektuhan. Sa kabila 
nito, kagyat na itinaas ng mga 
kumpanya ng langis ang presyo ng 
gasolina nang mahigit 25% sa 
buong bansa. Mula S2.40/galon 


(P35/litro), umaabot na sa mahi- 
git 53/galon (o P44/litro) ang 
presyo ng gasolina sa US. May mga 


a SE AA 


Gulf of Mexico 


bahagi ng US kung 
saan umabot na sa 
55/galon (o P74/ li- 
tro) ang gasolina. 
Kung limitado 
ang kagyat at direk- 
tang epekto ng bag- 
yo sa produksyon ng 
langis sa Gulf of 
Mexico sa US, di ha- 
mak na mas limitado 
ang epekto nito sa 
suplay ng langis sa 
buong mundo. Uma- 
abot lamang sa 
0.65% ang bahagi ng pandaigdi- 
gang suplay ng langis na nagmu- 
mula sa Gulf of Mexico ngunit dahil 
sa malakas na ispekulasyon at 
manipulasyon ng mga kumpanya 
ng langis, umabot ng hanggang 
570.80/bariles--o karagdagang 
S4.67/bariles--ang presyo ng la- 
ngis sa pandaigdigang pamilihan! 
Isang linggo bago pa man 
makarating ang bagyong Katrina, 
itinigil na ng mga monopolyong 
kumpanya ng langis ang produk- 
syon sa Gulf of Mexico bilang pag- 
hahanda sa hagupit nito. Kapalit 
nito, dinagdagan nila ang produk- 
syon ng langis mula sa California at 


TX - Texas 

LA - Louissiana 
MS - Mississippi 
AL - Alabama 
GA - Georgia 

FL - Florida 


Mga estadong sinalanta ng bagyong Katrina 

ngis 


nag-imbak pa ng dagdag na kru- 
dong langis na inangkat mula sa 
ibang bansa. Ang sinasabing kaka- 
pusan na idinadahilan nila sa pina- 
kahuling pagsirit ng presyo ng 
gasolina ay artipisyal nilang nilik- 
ha. Sa halip na disiplinahin ang 
mga kumpanya ng langis dahil sa 
oportunista nilang pagpepresyo, 
ginantimpalaan pa sila ni Pres. 
George W. Bush nang iutos niya ang 
paglalabas ng mga reserbang langis 
mula sa Strategic Petroleum Re- 
serve (SPR) ng bansa bilang "pan- 
salo sa kakulangan sa langis." Ayon 
sa batas ng US, ilalabas lamang ang 
krudong langis ng SPR kung mayro- 
ong malaking kakulangan sa suplay 
o may sagka sa malayang suplay ng 
langis. 

Hanggang noong Setyembre 3, 
halos 13 milyong bariles na ng SPR 
ang ibinigay ni Bush sa mga kum- 
panya ng langis sa mababang 
halaga. Katumbas ito ng isang bu- 
wang produksyon sa Gulf of Mexico. 

Bukod rito, sa pamamagitan ng 
International Energy Agency ay 
naglaan din ng dagdag na dala- 
wang milyong bariles kada araw o 
60 milyon para sa buong buwan ng 

Wala pang kasunduan upang buksang muli 
ang pormal na usapan--NDFP 


PINABULAANAN ng National Democratic Front of the Philippines 
(NDFP) na may nabuong kasunduan sa pagitan nito at ng Gubyerno ng 
Republika ng Pilipinas (GRP) para muling buksan ang pormal na 
usapang pangkapayapaan o magdeklara ng sabayang tigil-putukan, 
taliwas sa inianunsyo ng mga upisyal ng GRP nitong Setyembre 7. 

Ayon sa NDFP, tumungo ang mga negosyador ng dalawang panig sa 
Oslo, Norway noong Agosto 28-30 para sa di pormal na pag-uusap 
upang talakayin ang posibilidad ng muling pagbubukas ng pormal na 
negosasyon. 

Subalit ayon sa pinuno ng negotiating panel ng NDFP na si Kasa- 
mang Luis Jalandoni, nananatili pa ang mga tampok na usaping 
naging sagabal sa pag-usad ng usapang pangkapayapaan sa nagdaang 
mahigit isang taon. Bago muling mabuksan ang pormal na pag-uusap, 
aniya, kailangan munang maging katanggap-tanggap ang tugon ng 
rehimeng Arroyo sa mga usaping ito. 

Pinakatampok sa mga isyung patuloy na humahadlang sa pormal 
na pag-uusap ang kabiguan ng rehimeng Arroyo na gumawa ng hakba- 
ngin kaugnay ng pagpapabilang ng PKP, BHB at ni Kasamang Jose Ma. 
(Joema) Sison sa "listahan ng mga terorista" ng US at mga susing 
alyado nito. Ang gayong pakikialam ng US sa mga usaping panloob ng 
Pilipinas ay labag sa prinsipyo ng pambansang kasarinlan na isa sa 
mga salalayan ng usapang pangkapayapaan. 

Iginiit din ng NDFP ang pagpapalaya sa mga bilanggong pulitikal 
at ang pagpapahinto ng mga bantang pagpatay laban sa punong 
abugado ng NDFP na si Romeo Capulong at sa punong konsultant pam- 
pulitika nito na si Ka Joema. 


Mga rebolusyonaryong opensiba sa India, inilunsad 


MATAGUMPAY na nakapaglunsad ng mga taktikal na opensiba ang People's 
War Group (PWG) nitong Agosto at Setyembre sa distrito ng Bijapur, esta- 
do ng Chhattisgarh sa silangang bahagi ng India. Ang PWG ay pinamu- 
munuan ng Communist Party of India (Maoist), na ibayong lumakas 
noong 2004 nang makipagsanib ito sa Maoist Communist Centre (MCC). 

Aabot sa 24 na sundalo sa ilalim ng Central Reserve Force ang na- 
patay at ilang elementong paramilitar ang nasugatan nang pasabugan 
ng land mine ang kanilang sasakyan nitong Setyembre 4. Siyam na 
sundalo rin ang namatay noong Agosto nang tambangan sila ng PWG 
sa naturan ding magubat na distrito. 


“Bwitre...” mula sa pahina 12 


Setyembre ang 26 na bansang may 
produksyon ng langis. 

Sa kabila ng karagdarang sup- 
lay, napakaliit lamang ng ibinaba 
ng presyo ng gasolina kapwa sa US 
at sa pandaigdigang pamilihan da- 

hil itinatago lamang ng mga kum- 
panya ng langis ang sobra nilang 
imbentaryo. 

Dagdag pa ang manipulasyong 
ginawa sa "oil futures." (Ang "oil 
Futures" ay mga kontrata ng pagbili 
o pagbenta ng langis batay sa ispe- 
kulasyon ng presyo nito sa isang 


— W 


Mga taktikal na opensiba, 
inilunsad sa Agusan del Sur 


ANIM na armas ang nasamsam, 
isang elemento ng CAFGU ang na- 
patay at isa pa ang nasugatan sa 
tatlong armadong aksyong inilun- 
sad ng Bagong Hukbong Bayan 
(BHB) sa Agusan del Sur nitong 
Agosto at Setyembre. 

Ayon sa pahayag ni Ka Cesar 
Renerio, tagapagsalita ng NDF- 
North Central Mindanao, limang ar- 
mas ang nakumpiska nang disarma- 
han ng mga Pulang mandirigma sa 
ilalim ng Jabbar Salipudan Com- 
mand ng BHB sa rehiyon ang meyor 
at administrador ng La Paz at kani- 
lang mga badigard nitong Setyem- 
bre 5. Sakay ng isang trak na pik- 
ap ang meyor na si Renato Nuñez, 
ang administrador na nagnganga- 
lang Mordeno at kanilang dalawang 
eskort na pulis nang sila ay hara- 
ngin sa liblib na barangay ng Os- 
meña. Nakumpiska sa kanila ang 
dalawang M16, isang Ingram sub- 
machinegun, isang .45 at isang 
.38. 

Bago ito, isang elemento ng 
CAFGU ang nasugatan nang isnay- 
pin ng isang tim ng BHB nitong 
Setyembre 2 ang detatsment ng 
militar sa Barangay San Pedro sa 
bayan ng San Luis. 

Noon namang Agosto 15 ay pi- 
narusahan ng kamatayan ang abu- 
sadong elemento ng CAFGU na si 
Pablito Mansigue sa Zillovia, Tala- 
cogon. Nasamsam sa kanya ang 
isang M16. 


takdang panahon sa hinaharap.) 
Dahil sa laki ng ganansya ng 
mga kumpanya ng langis sa harap 
ng mga dislokasyong idinulot ng 
bagyo at manipulasyon sa suplay 
at presyo, tumaas nang 25% ang 
halaga ng mga sapi ng mga kum- 
panyang ito sa stock market. ABI 

Isulong ang pakikibakang masa at armadong 
pakikibaka para sagkaan ang pasistang 
pandarahas ng rehimeng Arroyo 


Tres wat ang pag-igting ng pakikibakang anti-Arroyo mata- 


pos walang pakundangang patayin ng mga alipures ng 
rehimen sa kongreso ang proseso ng impeachment. Tuluyan 
nang pinatay ng rehimen ang anumang pag-asang may 
makakamit pang katarungan sa mga prosesong parlamen- 
taryo. 

Pinakitid lamang ng mga maniobra ni Arroyo ang lara- 
ngan ng labanan. Itinuro ng pinakahuling pangyayari sa kon- 
greso na walang maasahang pagbabago o hustisya mula sa 
bulok na kalakaran dito at marapat lamang na sumandig ang 

mamamayan sa sariling lakas. Itinuturo rin nito na marapat 
nang dalhin sa lansangan ang laban para doon na hatulan at 
tuluyang patalsikin si Arroyo. 

Pinangangambahan ngayon ng rehimen ang malilikhang da- 
luyong ng mamamayang nagngangalit laban sa pagmamatigas at 
mga garapalang maniobra ng rehimen upang makapanatili sa po- 
der. Kaya nakaumang na rin ang paggamit nito ng kamay na ba- 
kal upang supilin ang mga pwersang anti-Arroyo. 

Noon pa mang Hulyo ay isiniwalat na ng sam- 
pung nagbitiw na myembro ng ga- 
binete ni Arroyo na napag-uusapan 
na sa gabinete ang paggamit ng 
dahas laban sa mga kalaban ni 
Arroyo. Mula nang magbitiw 
ang sampu, dominado na ng 
(Bb mga militarista at berdugong 
SIY) tulad nina Executive Secretary 
Eduardo Ermita at National 
Security Adviser Norberto Gon- 


mc 


Maga tampok sa Mas malalawak Rene Jarque, Kriminal na 
Rx g . p na protestang pinarangalan ng NDFP pananagutan ni Bush 

